stanford-oval/wikipedia huggingface dataset:
ליודביט גאי
ביוגרפיה > האיליריזם והתחייה הלאומית הקרואטית

ב-1834 הקים גאי בזאגרב בית דפוס בכתב "גאייביצה", שבו הוציא לאור ספרים רבים מן הספרות הקלאסית בקרואטית. הוא ועמיתים אחרים בתנועת התחייה הקרואטית (1863-1813) כתבו ופרסמו, בין היתר, שירים מקוריים "מעוררים" הידועים כ-budnice (בודנציה) ו-davorije (דאבוריה) שהפכו למעין "שירי עם" פטריוטיים מלהיבים ברוח הרומנטיזם והלאומיות.
ספר האורטוגרפיה של גאי עורר הדים רבים בכל רחבי קרואטיה. בשנת 1834 הצליח גאי, להבדיל מג'ורו מתיה 15 שנה לפניו, להשיג את אישור הקיסר ההבסבורגי פרנץ הראשון להוציא לאור עיתון יומי בקרואטית. העיתון, "Novine Horvatske" (חדשות קרואטיות), יצא לאור לראשונה ב-6 בינואר 1835 והחל מ-10 בינואר 1835 התלווה אליו גם מוסף לספרות, "Danicza horvatzka, slavonzka y dalmatinzka" (כוכב היום הקרואטי, הסלבוני והדלמטי). בעוד שעד סוף אותה השנה ה-Novine Horvatske פורסם בניב הקייקאבי, המוסף "דאניצה" פורסם בשני ניבים - שטוקאבי וקייקאבי במקביל.
בהמשך השתכנע גאי שלניב הקייקאבי אין מסורת ספרותית מספקת וגם אינו מובן מספיק לחלקים נרחבים של העמים הקרואטי והסרבי. לכן כעבור שנתיים, בתחילת שנת 1836 כששינה את שמות עיתוניו ל-"Ilirske narodne novine" (חדשות העם האילירי") ו-"Danica ilirska"
("כוכב הבוקר האילירי") התחיל להשתמש בניב השטוקאבי בלבד, שבו נכתבה ספרות ענפה בחוף הדלמטי, בעיקר בדוברובניק, ושהוא מובן לא רק לקרואטים, אלא גם לסרבים, לתושבי קרניולה העליונה, שטיריה התחתונה (שטיריה הסלובנית) וקרנטניה או קרינתיה הסלובנית שבסלובניה של ימינו.
גאי קרא לשפה הדרום-סלאבית הספרותית אותה קידם "אילירית" על סמך ההנחה המקובלת באותה תקופה בקרב ההיסטוריונים המקומיים כי האילירים היו סלאבים והיו אבותיהם הישירים של הסלאבים הדרומיים של ימינו. השם עתיר היוקרה ההיסטורית "אילירי", שכבר היה בשימוש רשמי בעת הכיבוש של נפוליאון באזור ("הפרובינקיות האיליריות") (1813-1809) נועד גם לאחד תחתיו את כל הניבים והשפות הדרום-סלאביות, מבלי לפגוע בגאוות דובריהם. גאי הקים מועדון "אילירי" ראשון עוד בימי לימודיו באוניברסיטת גראץ.
האיליריזם מיסודו של גאי ואחרים היה תנועה פוליטית-תרבותית קרואטית שהתפתחה בשנים 1830–1843 במקביל לתחייה הלאומית הקרואטית וביקשה בהתחלה ליצור איחוד בין הקרואטים לסלאבים דרומיים האחרים שחיו בתחום האימפריה ההבסבורגית, דהיינו בבוסניה ובחלק מסרביה. האיליריזם בישר במידה מסוימת את הרעיון ה"יוגוסלבי" של איחוד העמים הסלאבים הדרומיים.
תחילה (במאמרו "עמנו" משנת 1835) חשב גאי אפילו על הקמת "איליריה רבתי" (Magnum Illyricum) שתשתרע מהרי האלפים ועד לים השחור. בראשיתו רעיון האיחוד של "האילירים" נהנה מאהדת אותם הגורמים בקיסרות האוסטרית שביקשו לבלום את תביעות ההונגרים. זאת אחת הסיבות שהוא עורר הסתייגות רבה בנסיכות סרביה.
בסופו של דבר שמה התנועה האילירית דגש בראש ובראשונה על איחוד השפה הקרואטית מול ניסיונותיה של הונגריה לכפות את שפתה ותרבותה על הקרואטים.
ביוגרפיה > השתתפותו במאבק הלאומי הקרואטי

בשנת 1840 ערך גאי ביקור באימפריה הרוסית, בסנקט פטרבורג ובמוסקבה וזכה לקבלת פנים אוהדת על ידי הרוזנים אובארוב ובנקנדורף ועל ידי חבר האקדמיה, מ.פ. פוגודין. ידיעה זו גרמה בקרב החוגים המנהיגים של אוסטריה והונגריה פקפוקים לגבי נאמנותו הפוליטית של גאי כלפי השלטונות. כדי להרגיעם הכריז גאי בשנת 1841 באופן רשמי: "נצור, אלהים, את חוקת הונגריה, את ממלכת קרואטיה ואת האומה האילירית!".
המפלגה הלאומית האילירית זכתה להצלחה בבחירות לאספת נציגי המחוזות שהתקיימו ב-1841 בוואראז'דין וב-1842 בזגרב.
ב-1843, כשאסרו זמנית השלטונות את השימוש במושגים "איליריזם", "אילירי" ו"איליריה", קיצר גאי את שם העיתון שלו ל-"Narodne novine" ("חדשות העם") ושינה את שם מוסף התרבות שלו בחזרה ל-"Danica Hrvatska, Slavonska i Dalmatinska", הפעם בכתיב חדש. אמנם בשנת 1845 אישרו שוב השלטונות ההבסבורגים את המונח "אילירי" אך במובן א-פוליטי ותרבותי בלבד.
לימים תפס המושג "יוגוסלאבי" את מקומו של "אילירי" במובן הפוליטי-תרבותי המאחד את העמים הסלאביים הדרומיים (להוציא את בולגריה) והמושג "קרואטיזם" (Kroatizam) תפס את מקומו באזורים של דוברי קרואטית. המונח "שפה קרואטית" השתרש סופית כמציין את השפה הסלאבית הדרומית המדוברת באזורים אלה והנכתבת באלפבית לטיני בלבד. תפקיד חשוב במיסודה מילא בית הדפוס של גאי בזאגרב.
בנוסף לעבודתו הבלשנית, היה גאי גם משורר. שירו הידוע ביותר הוא השיר הפטריוטי "Još Hrvatska ni propala/dok vi živimo" (קרואטיה עוד לא נפלה, כל עוד אנחנו חיים), "שיר מעורר" מסוג "בודניצה" שנכתב על ידו ב-1833 והפך להמנון של התנועה הלאומית ה"אילירית". השיר, שקיבל השראה מההמנון הפולני ("מארש דומברובסקי") בוצע לראשונה בפומבי בתיאטרון של זגרב ב-4 בפברואר 1835, על לחן מאת פרדו ליוואדיץ'.
ביוגרפיה > השתתפותו במאבק הלאומי הקרואטי > אביב העמים ואחריו

בשנת 1848, שנת "אביב העמים" בה טולטלה הונגריה על ידי מאבקם של ההונגרים לזכויות לאומיות וחברתיות, תמך גאי בהתלהבות בתנועה הלאומית הקרואטית שביקשה להשיג את עצמאותה של ממלכת קרואטיה מממלכת הונגריה ושהתעמתה עם המהפכנים ההונגרים.
ב-25 במרץ 1848 הוא נאם בפני ההמונים במרכז זאגרב ודרש במפורש את העצמאות מהונגריה. הוא ציפה שדרישה זו תמצא אוזן קשבת בחצר בווינה. בהמשך הוא עמד בראש משלחת בת 400 נציגים קרואטים שהגיעו לווינה כדי למסור לקיסר 24 דרישות של האומה הקרואטית
(Zahtijevanija naroda). הוא הציע את מועמדותו של הברון קולונל יוסיפ יילצ'יץ' לתפקיד הפנוי של באן קרואטיה. (יל'ציץ' התמנה ממילא לפני יומיים על ידי הקיסר בתפקיד זה, אך הידיעה על כך עדיין לא הגיעה לקרואטיה).
יחד עם וראניצ'ן ועם קוקולייביץ'-סקצינסקי, נבחר גאי בטריומווירט שניהל זמנית את קרואטיה והיה אחר כך חבר במועצה המיעצת של הבאן שקמה במאי 1848. הוא היה אחראי על נושאים של מדיניות. להבדיל מהבאן ילצ'יץ', סבר גאי שלסרביה תהיה תפקיד מרכזי באיחוד הדרום-סלאבים. ב-7 ביוני 1848 התפטר ועזב את החיים הפוליטיים עקב שערורייה שפרצה אחרי שהורה לעצור את נסיך סרביה, מילוש אוברנוביץ' והואשם על ידי הנסיך בניסיון לסחוט ממנו שוחד.
בשנת 1867 הוא ביקר בשנית ברוסיה.
חייו הפרטיים

גאי התחתן בגיל 26 בשנת 1842 במריה ביסטריצה עם פאולנה קריזמניץ', אחייניתו של אב מנזר. לזוג נולדו חמישה ילדים: בת - ליבוסלבה, ובנים: ולימיר, סבטוסלב, מיליבויה ובוגדאן.
ליודביט גאי הלך לעולמו בשנת 1872 בזאגרב, בירת ממלכת קרואטיה, באימפריה האוסטרו-הונגרית, כשהיה בן 62.
גאי הובא לקבורה בבית העלמין יורייבסקי בזגרב.
בשנת 1885 הועברה גופתו יחד עם שרידיהם של אנשי רוח ופעילים לאומיים קרואטים אחרים - וייקוסלב בבוקיץ', דימיטריה דמטר, פראנו קורלץ. וטרוסלב ליסינסקי וסטנקו וראז ולחלקת אדמה שהייתה בבעלותו ושהפכה לבית הקברות המרכזי מירוגוי של העיר זאגרב.
לאחייניתו של גאי, ליוביצה, הקדיש המשורר סטנקו וראז את שירי האהבה שלו.
מורשתו הלשונית

האלפבית בשימוש בשפה הסרבו-קרואטית השתרש בזכות ספרו של גאי לאורטוגרפיה. הגרסה הסרבית שלו נקראת ווקוביצה לפי הבלשן הסרבי בן התקופה, ווק קרג'יץ'. גם האלפבית הסלובני שהונהג באמצע שנות ה-1840 הוא גרסה של האלפבית "גאייביציה" שהוא נבדל ממנו רק בהיעדר האותיות ć ו-đ.
פרסים ואותות הוקרה

1842 - חבר בהתכתבות של האקדמיה הסרבית למדעים ולאמנויות (באותם ימים נקראה "החברה הסרבית לספרות" ואחר כך "חברת המלומדים הסרבים")
הנצחה

211 רחובות ברחבי קרואטיה נקראים על שמו. שמו הוא האפונים הרביעי בתפוצה ברחובות המדינה.
ב-27 בספטמבר 1891 הוקם לכבודו פסל (בעיצובו של איוואן רנדיץ') בככר המרכזית של יישוב הולדתו, קראפינה. גם הככר וגם הרחוב המוביל לבית המשפחה נקראו על שמו.
1966 - נפתח מוזיאון "ליודוויט גאי" בבית המשפחה לשעבר בקראפינה.
כתביו > ספרי עיון

Brevis descriptio loci Krapinae
1830 Kratka osnova horvatsko-slavenskoga pravopisanja - Kurzer Entwurf einer kroatischslavischen
Ortographie
כתביו > שירים

שירים פטריוטיים:
Doletisze ptice, kukavice
Hajda braćo, hajd junaci (היידה אחים, היידה, צעירים)
Još Hrvatska ni propala (עדיין קרואטיה לא אבדה)
לקריאה נוספת

Georges Castellan, Gabrijela Vidan, Antonia Bernard Histoire de la Croatie et de la Slovenie Editions Armeline, Crozon, 2011
Elinor Despalatovic. Ljudevit Gaj and the Illyrian Movement New York: Columbia University Press, 1975
הערות שוליים

↑  Visit Zagorje
1 2  Castellan  et al עמ' 152
↑  Castellan  et al עמ' 154
1 2 3  Jan Los 1892
↑  Brian Smith on the site of James Chastain, Encyclopedia of 1848 Revolutions, Ohio University,2004
↑  Vladimir B. Sotirović
↑  Castellan  et al עמ' 155
↑  Alice Freifeld Nationalism and the Crowd in the liberal Hungary 1848-1914 Wilson Center Press, Washington DC, Johns Hopkins University Press,2000 p.63
↑  B.Smith
| --- | --- |
בקרת זהויות :  NLI: 987007278108405171  PLWABN: 9810703695705606  BIBSYS: 90400089  BnF: cb12023022w (data)  GND: 11871614X  ISNI: 0000 0001 1467 8822  LCCN: n88239369  NKC: js2011625374  NSK: 000026190  NTA: 273452541  SELIBR: 187862  SUDOC: 028384180  VcBA: 495/147986  VIAF: 12321242   WorldCat (עם VIAF): 12321242 
ספרו של גאי, "קיצור יסודות הכתיב הקרואטי-סלבוני"
ליודוויט גאי בציור מאת פרנץ אייבל
פסלו של ליודביט גאי בקראפינה
The Good Witch

The Good Witch (בעברית: המכשפה הטובה) הוא אלבום האולפן השני של הזמרת-יוצרת הבריטית מייסי פיטרס. האלבום יצא לאור ב-16 ביוני 2023, על ידי חברת התקליטים אטלנטיק רקורדס.
רשימת רצועות

| The Good Witch> מס' | The Good Witch> שם | The Good Witch> משך | The Good Witch>  | The Good Witch>  | The Good Witch>  | The Good Witch>  | The Good Witch>  | The Good Witch>  | The Good Witch>  |
| --- | --- | --- | --- | --- | --- | --- | --- | --- | --- |
| 1. | The Good Witch  | 2:37 |  |  |  |  |  |  |  |
| 2. | Coming of Age  | 2:40 |  |  |  |  |  |  |  |
| 3. | Watch  | 3:13 |  |  |  |  |  |  |  |
| 4. | Body Better  | 3:09 |  |  |  |  |  |  |  |
| 5. | Want You Back  | 3:24 |  |  |  |  |  |  |  |
| 6. | The Band And I  | 3:55 |  |  |  |  |  |  |  |
| 7. | You're Just A Boy (And I'm Kinda The Man)  | 3:05 |  |  |  |  |  |  |  |
| 8. | Lost The Breakup  | 3:09 |  |  |  |  |  |  |  |
| 9. | Wendy  | 3:18 |  |  |  |  |  |  |  |
| 10. | Run  | 2:49 |  |  |  |  |  |  |  |
| 11. | Two Weeks Ago  | 2:59 |  |  |  |  |  |  |  |
| 12. | BSC  | 2:41 |  |  |  |  |  |  |  |
| 13. | Therapy  | 2:57 |  |  |  |  |  |  |  |
| 14. | There It Goes  | 3:45 |  |  |  |  |  |  |  |
| 15. | History of Man  | 3:28 |  |  |  |  |  |  |  |
| משך כולל: | משך כולל: | 47:09 |  |  |  |  |  |  |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | כסף | 60,000 |
סיכום
| בכל העולם | — | 60,000 |
הערות שוליים

↑  "Maisie Peters Announces "Twisted Version of a Breakup Album" The Good Witch". DIY. 15 בפברואר 2023. {{cite web}}:  (עזרה)
↑  Lane, Lexi (27 בינואר 2023). "Maisie Peters Grapples With An Ex Wanting Another 'Body Better' On Her 'Most Personal' New Single". UPROXX. {{cite web}}:  (עזרה)
↑ Release formats for The Good Witch on March 17, 2023:
"The Good Witch CD + Cassette Bundle (Signed)". Camila Cabello Official Store. נבדק ב-17 במרץ 2023. {{cite web}}:  (עזרה)
"The Good Witch Cassette". Maisie Peters Official Store. נבדק ב-17 במרץ 2023. {{cite web}}:  (עזרה)
"The Good Witch CD". Maisie Peters Official Store. נבדק ב-17 במרץ 2023. {{cite web}}:  (עזרה)
"The Good Witch Snakebite Red Vinyl". Maisie Peters Official Store. נבדק ב-17 במרץ 2023. {{cite web}}:  (עזרה)
"The Good Witch Armageddon Orange Vinyl + CD + Cassette Bundle (Signed)". Maisie Peters Official Store. נבדק ב-17 במרץ 2023. {{cite web}}:  (עזרה)
"The Good Witch". Apple Music (US). 17 במרץ 2023. נבדק ב-17 במרץ 2023. {{cite web}}:  (עזרה)
| --- | --- |
בקרת זהויות :  MusicBrainz release group: 62532b79-a823-429b-ba0b-8bcd4c83c7c5
Stand by Me (שיר)

"Stand by Me" הוא שיר משנת 1961 שביצע במקור הזמר בן אי קינג, אשר כתב אותו יחד עם ג'רי ליבר ומייק סטולר בהשראת שיר גוספל משנת 1955 עם אותו השם מאת להקת הסטייפל סינגרס. לאורך השנים הוקלטו מעל ל-400 גרסאות לשיר.
השיר דורג במקום ה-122 ברשימת 500 השירים הגדולים בכל הזמנים של המגזין "רולינג סטון".
היסטוריה

במקור כתב קינג את השיר עבור להקת "הדריפטרס", בה הוא היה חבר, ולא הייתה לו כוונה להקליטו בעצמו. אף על פי כן החליטה הלהקה לבסוף שלא להקליט את השיר, ולאחר שעזב את הלהקה, הציג קינג את השיר בפני כותבי השירים ג'רי ליבר ומייק סטולר, אשר נתנו לשיר צליל עכשווי ומלוטש יותר אשר הפך אותו לבסוף ללהיט. בעקבות כך הקליט קינג בעצמו את השיר והוא שוחרר כסינגל בהמשך במהלך שנת 1961.
במהלך שנת 1963, שנתיים לאחר שיצא לראשונה כסינגל, נכלל השיר באלבום האולפן של בן אי קינג, "Don't Play That Song".
השיר הגיע לצמרת מצעד הבילבורד בשתי הזדמנויות - כאשר שוחרר במהלך שנת 1961, וכאשר שימש כשיר הנושא של הסרט "אני והחבר'ה" ויצא בהוצאה מחודשת בשנת 1986.
כמו כן, במהלך 1987 נעשה שימוש בשיר בפרסומות לג'ינס ליוויס אשר בעקבותיה השיר הגיע למקום הראשון במצעד הבריטי.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 62 |  |
גרסת ג'ון לנון

ג'ון לנון הקליט את גרסתו לשיר לאלבומו Rock 'n' Roll משנת 1975. הגרסה המחודשת של לנון הפכה לסינגל שלושה שבועות לאחר יציאת האלבום והייתה הלהיט האחרון שלו לפני פרישתו בת חמש השנים מתעשיית המוזיקה. לנון צילם ביצוע של השיר עבור The Old Grey Whistle Test בשנת 1975. קאש בוקס אמר עליו כי "מיתרי הגיטרה הסרנדיים של ג'ון מבשרים על הפקה חדשה ומבריקה זו של אחד האהובים על הרוקדום", וכי הוא מציג את "קולו הקסום והמסתורי של לנון... במיטבו".
בשבוע של ה-3 במאי 1975, גרסה זו הייתה במקום השני מתוך שבועיים במקום ה-20 במצעד הוט 100 האמריקאי, ממש לפני להיט הקאמבק של קינג "Supernatural Thing – Part I" שהגיע למקום ה-21. שני השירים נפלו מ-40 הראשונים בשבוע שלאחר מכן וממצעד בשבוע שלאחר מכן. גרסתו של לנון נשארה בטופ 100 של מצעד הסינגלים הבריטי במשך שבעה שבועות, והגיעה למקום ה-30 בשבוע הרביעי שלה בשבוע שבין ה-18 ל-24 במאי 1975. השיר הגיע למקום ה-13 במצעד הסינגלים המובילים של RPM בקנדה בשבוע שהסתיים ב-3 במאי 1975 ונשאר במקום השיא בשבוע שלאחר מכן. השיר הגיע למקום ה-11 במצעד המוזיקה הרשמי של ניו זילנד בשבוע של ה-14 ביולי 1975.
רצועת הבי-סייד של הסינגל היא "Move Over Ms. L", שיועדה בתחילה לאלבומו הקודם של לנון, Walls and Bridges, אך נחתכה מההרכב הסופי עקב חוסר שביעות רצונו מהטייקים המוקדמים שלו. קית' מון ביצע גרסת כיסוי לשיר "Move Over Ms. L" עבור אלבום הסולו שלו משנת 1975, Two Sides of the Moon.
בילבורד החשיב את הגרסה של לנון כ"גרסה הטובה ביותר מאז המקור". כותב פיצ'פורק מארק הוגאן מצא את הגרסה של לנון "משפיעה יותר (רק בקושי)" מהמקור בשל "הגיטרה האקוסטית והשירה הנלהבת של לנון". ספר משנת 2007 The Words and Music of John Lennon מאת בן אוריש וקן ביילן כינה את הגרסה של לנון אחת הרצועות "החזקות" יותר באלבום. בשנת 2013 כינה העיתונאי ומחבר הספרים רוברט ווב את הגרסה הזו כאחת מ"גרסאות השער הטובות ביותר".
גרסת ג'ון לנון > משתתפים

לפי האתר של ג'ון לנון:
ג'ון לנון - שירה, גיטרה אקוסטית
ג'סי אד דייוויס, פיטר ג'יימסון - גיטרה חשמלית
אדי מוטאו - גיטרה אקוסטית
קן אשר - פסנתר
קלאוס פורמן - גיטרה בס
ג'וזף טמפרלי, פרנק ויקארי - סקסופון
דניס מורוס - סקסופון טנור
ג'ים קלטנר - תופים
ארתור ג'נקינס - כלי הקשה
גרסאות כיסוי

לאורך השנים הוקלטו מעל ל-400 גרסאות לשיר, כאשר המבצעים הבולטים ביותר כוללים את ג'ון לנון, אלביס פרסלי, מרווין גיי, פול אנקה, הפיתויים, ג'וני קאש, אוטיס רדינג, U2, ברוס ספרינגסטין, ונסה פאראדי, גרין דיי, דמיאן רייס, איימי לי, אנריקה איגלסיאס, ליידי גאגא, סטינג, טרייסי צ'פמן, סיל, ג'ון בון ג'ובי, פלורנס אנד דה משין וג'ימי הנדריקס.
אחת מגרסות הכיסוי הנודעות והמצליחות ביותר הייתה זו של ג'ון לנון אשר הגיעה למקום ה-20 במצעד הסינגלים האמריקני במהלך שנת 1975.
הערות שוליים

↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
| --- | --- |
בקרת זהויות :  MusicBrainz work: 54d6831c-4447-3087-a71e-3f92aa1fad27
קולוסיאום אלפונסו פרס

| --- | --- |

 כינוי:  הקולוסיאום
 מיקום:  חטאפה, ספרד
 קואורדינטות:  40°19′32″N 3°42′53″W﻿ / ﻿40.325556°N 3.714722°W﻿ / 40.325556; -3.714722
 תקופת הפעילות:  1998–הווה (כ־27 שנים)
 בעלים:  עיריית חטאפה
 מפעיל:  חטאפה 
 מושבים:  17,393
  מפת מיקום  מפה מפורטת   (למפת מדריד מוגדלת) קולוסיאום אלפונסו פרס(למפת מדריד רגילה) קולוסיאום אלפונסו פרס  he tabBackground:;tabBorder:#aaa;defaultTab:0;
 
הקולוסיאום אלפונסו פרס (בספרדית: Coliseum Alfonso Pérez) הוא אצטדיון כדורגל בבעלות עירונית בחטאפה שבספרד, ומאז שנת 1998 משתמש בתור מגרשה הביתי של קבוצת הכדורגל חטאפה. האצטדיון מכיל 17,393 מקומות ישיבה.
המגרש

אצטדיון הקוליסאום נבנה בשנת 1998 וכיום, לאחר מספר הרחבות, הוא מכיל 17,393 צופים. התפוסה הממוצעת בעונת 2009/10 הייתה 10,579 צופים (62.2%) ובעונת 2010/11 ירדה ל-9,072 צופים. ביציע המערבי הותקנה תקרה שמכסה כמעט את כולו, כדי להגן על האוהדים מפגעי מזג האוויר. בשנים האחרונות, התפוסה הממוצעת בקוליסאום בקושי עולה על 9,000 צופים.
מועדון חטאפה עושה שימוש באצטדיון זה מאז 30 באוגוסט 1998, כאשר הקבוצה ערכה בו את משחקה הראשון מול טלאברה, לאחר שעזבה את אצטדיון חואן דה לה סירבה הזמני בו שיחקה רק שנה אחת, בעקבות הריסת אצטדיונה הקודם, אסטדיו מוניסיפל דה לאס מרגריטאס, שמוקם ליד מעונות הסטודנטים "פרננדו דה לוס ריוס", בשדרת סיבדאדס. הוא נהרס בשנת 1996 ועד לחנוכת הקוליסאום שיחקה הקבוצה באצטדיון חואן דה לה סירבה, בשדרת חואן דה בורבון.
אומנם חטאפה ערכה משחק רשמי ב-30 באוגוסט, אך הפתיחה הרשמית התקיימה מספר ימים לאחר מכן, ב-2 בספטמבר 1998, במשחק משולש בו השתתפו אתלטיקו מדריד, בורוסיה דורטמונד ופיינורד.
באצטדיון זה חוותה הקבוצה את הישיגי השיא שלה: שתי עליות לליגה השנייה, עלייה לליגה הראשונה, העפלה לשני גמרי גביע המלך עם הדחות בחצי גמר גביע המלך מול ברצלונה וראסינג סנטאנדר ורבע גמר גביע אופ"א מול באיירן מינכן ב-2008.
האצטדיון אירח גם מספר משחקי ידידות בין נבחרות לאומיות. במאי 2010 נערך בו גמר ליגת האלופות לנשים.
גלריה

פנים האצטדיון
פנים האצטדיון
הערות שוליים

↑  Datos Generales, www.getafecf.com (בספרדית)
↑  ABC MADRID 03-09-1998 página 63 - Archivo ABC, abc, ‏2019-08-29
ראש ממשלת וייטנאם

| --- | --- |


פאם מינץ' צ'ינ, ראש הממשלה הנוכחי
 איוש נוכחי:  פאם מינץ' צ'ינ
 תאריך כניסה לתפקיד:  5 באפריל 2021
 דרכי מינוי:  מינוי על ידי האספה הלאומית של וייטנאם
 תחום שיפוט:  וייטנאם
 כפוף:  נשיא וייטנאם, האספה הלאומית של וייטנאם
 מושב המשרה:  משרד ראש הממשלה
 משך כהונה קצוב:  חמש שנים, ניתן להארכה
 ייסוד המשרה:  2 בספטמבר 1945
 איוש ראשון:  פאם ואן דונג
 primeminister.chinhphu.vn
 
ראש ממשלת וייטנאם, הוא ראש הממשלה של וייטנאם המנהל את ישיבות הממשלה(אנ') (בעבר המועצה לשרים). ראש ממשלת וייטנאם אחראי על ווידוא עבודת חברי הממשלה, ויכול להציע את מינויי הסגנים לאספה הלאומית(אנ').
ראש הממשלה אחראי בפני האספה הלאומית ומשמש כסגן יושב ראש המועצה להגנה וביטחון(אנ'). בנוסף, ראש הממשלה הוא גם יושב ראש המועצה לחינוך לאומי, חבר קבע בוועדה הצבאית המרכזית ובוועדה המרכזית למשטרה. כהונת ראש ממשלה בווייטנאם היא חמש שנים, וניתנת להארכה פעם אחת. ראש הממשלה הנוכחי פאם מינץ' צ'ין(אנ') מכהן מאז 2021.
במקרה של חוסר יכולת לתפקד, סגן ראש הממשלה נכנס לתפקיד ראש הממשלה בפועל עד שהראש ממשלה יוכל לשוב לתפקידו, או עד למינוי ראש ממשלה חדש. כוחו ויוקרתו של ראש הממשלה השתנו במהלך השנים. פאם ואן דונג(אנ'), ראש הממשלה הראשון של וייטנאם המאוחדת, התלונן לעיתים קרובות כי למעשה אין לו הרבה כוח. מאז מותו של פאם הונג(אנ') ב-1988, ראש הממשלה מדורג שלישי בסדר הקדימות של מפלגת הקומוניסטים(אנ') בלשכה הפוליטית(אנ'), הגוף המחליט העליון בווייטנאם.
היסטוריה

הו צ'י מין, ששימש גם כנשיא המדינה, מונה לראש ממשלת וייטנאם הראשון ב-1946 על ידי האספה הלאומית, לאחר ששימש חודשים כיו"ר הזמני של הממשלה הזמנית ושר החוץ בעקבות מהפכת אוגוסט 1945. הן חוקת וייטנאם 1946 והן חוקת וייטנאם מ־1959 קובעות כי לאספה הלאומית יש סמכות למנות ולהדיח את ראש הממשלה מתפקידו. ראש הממשלה עמד בראש מועצת השרים, הגוף המבצע העליון של המדינה, מ-1981 ועד ששונה השם לממשלה בחוקת 1992. משרת ראש הממשלה שונתה בחוקת 1980 ליו"ר מועצת השרים.
פאם ואן דונג, שימש כראש ממשלת צפון וייטנאם מ-1955 ועד 1976, אז הפך לראש ממשלת וייטנאם המאוחדת, ואז עד 1987, אז התפטר. בהתפטרותו, הוא היה ראש הממשלה הארוך ביותר בהיסטוריה של וייטנאם, וראש הממשלה הוותיק ביותר בעולם. הוא לעיתים קרובות התלונן שהוא אחד מראשי הממשלה החלשים בעולם. הוא אמר: "אני לא יכול לעשות כלום. כשאני אומר משהו, אף אחד לא מקשיב. אם אני מציע להחליף סגן שר, זה מתגלה כבלתי אפשרי. אני אפילו לא יכול לבחור את שריי בעצמי." מאז מותו של פאם הונג ב-1988, ראש הממשלה מדורג שלישי בסדר הקדימות של מפלגת הקומוניסטים בלשכה הפוליטית.
חובות, סמכויות ואחריות

האספה הלאומית לפי הצעת נשיא וייטנאם בוחרת את ראש הממשלה. ראש הממשלה אחראי בפני האספה הלאומית, והאספה בוחרת את כל השרים לממשלה. דוחות פעילות על ידי ראש הממשלה חייבים להימסר לאספה הלאומית, בעוד הוועדה המתמדת של האספה הלאומית מפקחת על פעולות הממשלה וראש הממשלה. לסיכום, חברי האספה הלאומית זכאים לשאול את ראש הממשלה וחברי ממשלה אחרים.
ראש הממשלה הוא החבר היחיד בממשלה שחייב להיות חבר באספה הלאומית. זאת מכיוון שראש הממשלה אחראי בפני האספה הלאומית ומדווח לה, או לוועדה המתמדת, ולנשיא. ראש הממשלה מוציא הוראות ומפקח על ביצוע ההוראות הפורמליות שניתנו על ידי הנשיא, האספה הלאומית או הוועדה המתמדת. חברי הממשלה וחברי הממשלה המרכזית בכלל אחראים בפני ראש הממשלה והאספה הלאומית על התחומים בהם הם מתמחים. על פי חוקת וייטנאם, להלן החובות, הסמכויות והאחריות של ראש הממשלה:
לעמוד בראש הממשלה המרכזית, ולכוון את עבודת חברי הממשלה המרכזית, המועצות העממיות בכל הרמות ולנהל את ישיבות הממשלה;
להציע לאספה הלאומית להקים או לפרק משרדים, או גופים בדרגת משרד; להגיש לאישור האספה הלאומית או, כשהיא לא במושב, לוועדה המתמדת שלה, הצעות למינוי, שחרור מתפקיד, או פיטורים של סגני ראש ממשלה, שרים וחברי ממשלה אחרים;
למנות, לשחרר מתפקיד, או לפטר סגני שרים ובעלי תפקידים בדרגה שווה; לאשר את הבחירה, השחרור מתפקיד, העברה ופיטורים של יושבי ראש וסגני יושבי ראש של ועדות עממיות של מחוזות וערים תחת שלטון ישיר של המרכז;
להשעות או לבטל החלטות, הוראות ועיגולים של שרים וחברי ממשלה אחרים, החלטות והוראות של מועצות עממיות ויושבי ראש של ועדות עממיות של מחוזות וערים תחת שלטון ישיר של המרכז הסותרות את החוקה, החוק, או מסמכים כתובים רשמיים של גופי מדינה עליונים;
להשעות את ביצוע החלטות מועצות עממיות של מחוזות וערים תחת שלטון ישיר של המרכז הסותרות את החוקה, החוק, או הוראות רשמיות של גופי מדינה עליונים; בו זמנית להציע לוועדה המתמדת של האספה הלאומית לבטלן;
להגיש דוחות סדירים לציבור באמצעות התקשורת בנושאים חשובים שיש לטפל בהם על ידי הממשלה.
כאשר ראש הממשלה נעדר, עליו לבחור אחד מסגני ראש הממשלה לכוון את עבודת הממשלה.
ראש הממשלה משמש במקביל כמזכיר ועדת המפלגה לממשלה. יושב ראש האספה הלאומית משמש כסגן ועדה זו. כיום ישנם עשרה חברים בוועדה, כולם בעלי תפקידים ממשלתיים. חברי הוועדה ממונים על ידי הלשכה הפוליטית, והוועדה עצמה אחראית בפני הלשכה הפוליטית ומזכירות המפלגה. תהליך קבלת ההחלטות בתוך הוועדה מבוסס על עקרונות של מנהיגות קולקטיבית.
הערות שוליים

↑  ויאטנם תעודת זהות, באתר My Trip
1 2  Bao Dien tu Dang Cong san Viet Nam, web.archive.org, ‏2014-09-12
↑  Staff writer. "CAC THU TUONG CHINH PHU TIEN NHIEM" [Former Prime Ministers] (בוייטנאמית). Office of the Prime Minister. נבדק ב-3 במאי 2012. {{cite web}}:  (עזרה)
↑  "סעיף 50 של חוקת 1946/1959 של הרפובליקה הסוציאליסטית של וייטנאם". חוקת 1946/1959 של הרפובליקה הסוציאליסטית של וייטנאם. ממשלת הרפובליקה הסוציאליסטית של וייטנאם.
↑  Staff writer. "Ban chấp hanh Trung ương, Bo Chinh trị, Ban Bi thư" [Central Committee, Politburo, Secretariat] (בוייטנאמית). Communist Party of Vietnam. pp. I–X.{{cite web}}:  תחזוקה - ציטוט: url-status (link)
↑  "Political system". Government of the Socialist Republic of Vietnam. נבדק ב-20 באפריל 2012. {{cite web}}:  (עזרה)
↑  "סעיף 115 של חוקת הרפובליקה הסוציאליסטית של וייטנאם". חוקת 1992 של הרפובליקה הסוציאליסטית של וייטנאם. ממשלת הרפובליקה הסוציאליסטית של וייטנאם.
↑  סעיף 117 של חוקת הרפובליקה הסוציאליסטית של וייטנאם. חוקת 1992
↑  סעיף 114 של חוקת הרפובליקה הסוציאליסטית של וייטנאם.
↑  סעיף 110 של חוקת הרפובליקה הסוציאליסטית של וייטנאם.
↑  Staff writer (1 באוגוסט 2006). "Ban Can su đang Chinh phu" [ועדת המפלגה לממשלה] (בוייטנאמית). מפלגת הקומוניסטים של וייטנאם. אורכב מ-המקור ב-8 באפריל 2015. נבדק ב-8 במאי 2012. {{cite web}}:  (עזרה)
לקריאה נוספת

Menétrey-Monchau, Cécile (2006). American–Vietnamese relations in the Wake of War: Diplomacy after the Capture of Saigon, 1975–1979. McFarland. ISBN 9780786423989.
| --- | --- |
בקרת זהויות :  GND: 5029633-4  LCCN: n50020059  VIAF: 147714080   WorldCat (עם VIAF): 147714080
רוטשילד ושות'

| --- | --- |


 נתונים כלליים
 מייסדים:  נתן מאיר רוטשילד 
 תקופת הפעילות:  1838–הווה (כ־187 שנים) 
 מיקום המטה:  פריז 
 ענפי תעשייה:  activities of head offices, שירותים פיננסיים 
 מוצרים עיקריים:  בנק השקעות 
  
 www.rothschildandco.com
 
רוטשילד ושות' (באנגלית Rothschild & Co) הוא בנק השקעות רב לאומי וחברת שירותים פיננסים, ספינת הדגל של קבוצת הבנקאות רוטשילד בשליטת הסניפים הצרפתיים והבריטיים של משפחת רוטשילד. בנק זה אינו קשור לקבוצת אדמונד דה רוטשילד הנמצאת בבעלות ענף אחר של המשפחה.
עסקי הקבוצה כוללים בנקאות להשקעות, בנקאות תאגידית, קרנות השקעות פרטיות, ניהול נכסים ובנקאות פרטית. הבנק משמש כיועץ ומלווה לממשלות ולתאגידים גדולים. בנוסף, לחברה חשבון השקעות משלה בחשבון נוסטרו רחב היקף.
חטיבת הייעוץ הפיננסי של רוטשילד משרתת את האצולה הבריטית, כולל משפחת המלוכה הבריטית. היו"ר בעבר סר אוולין רוברט דה רוטשילד היה היועץ הפיננסי האישי של המלכה אליזבת השנייה, והוא זכה לתואר אבירות בשנת 1989 על שירותיו לבנקאות ופיננסים.
הבנק הוקם במבנה הנוכחי שלו בשנת 2007, כאשר הענף הבריטי והענף הצרפתי של משפחת רוטשילד איחדו את הבעלות על הנכסים הבריטים והצרפתים של שושלת הבנקאות תחת חברת החזקות בודדה. השינוי נועד לפשט את מבנה הבעלות הסבוך על מניותיה של החזקות המשפחה. בשנת 2012, ביצע איחוד של מספר חברות בת, והקבוצה החלה לפעול תחת שם אחד "רוטשילד ושות'".
מניות הבנק נסחרו בבורסת פריז מקבוצת Euronext עד 2023, אז נמחקו מהמסחר בעקבות הצעת רכש של בני המשפחה.